Асобны галаўны боль мясцовых камунальнікаў — адлоў безнаглядных жывёл. Згодна тых жа Правіл злоўленыя сабакі і кошкі (у тым ліку і хатнія, якія па недаглядзе сваіх гаспадароў апынуліся на вуліцы адны) павінны ўтрымлівацца некаторы час у спецпрытулку. На жаль, у нашым раёне такога не існуе. Таму ў асноўным усе метады барацьбы з пагалоўем бадзяжных жывёл зводзяцца да ўмярцвення ўсыпляльнымі капсуламі. Не самы гуманны спосаб і да таго ж не вырашае галоўную праблему. Месца забітых жывёл вельмі хутка запаўняюць іх нашчадкі.